CELEX: 32021R0527
Language: lt
Date: 2020-12-15 00:00:00
Title: Komisijos deleguotasis reglamentas (ES) 2021/527 2020 m. gruodžio 15 d. kuriuo iš dalies keičiamos Komisijos deleguotojo reglamento (ES) 2017/565 nuostatos dėl savaitinių ataskaitų apie pozicijas teikimo ribų (Tekstas svarbus EEE)

2021 3 26   
               
               
                  LT
               
               
                  Europos Sąjungos oficialusis leidinys
               
               
                  L 106/30
               
            
         KOMISIJOS DELEGUOTASIS REGLAMENTAS (ES) 2021/527
         2020 m. gruodžio 15 d.
         kuriuo iš dalies keičiamos Komisijos deleguotojo reglamento (ES) 2017/565 nuostatos dėl savaitinių ataskaitų apie pozicijas teikimo ribų
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. gegužės 15 d. Europos Parlamento ir Tarybos direktyvą 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (1), ypač į jos 58 straipsnio 6 dalį,
         kadangi:
         
                     (1)
                  
                  
                     Komisijos deleguotojo reglamento (ES) 2017/565 (2) 83 straipsnyje nustatytos Direktyvos 2014/65/ES 58 straipsnio 1 dalies antroje pastraipoje nurodytos minimalios ribos, kurias viršijus prekybos vietos privalo viešai skelbti savaitines ataskaitas, kaip nurodyta tos direktyvos 58 straipsnio 1 dalies a punkte;
                  
               
                     (2)
                  
                  
                     minimali atvirų pozicijų dydžio riba turėtų būti iš dalies pakeista, kad suinteresuotiesiems subjektams būtų užtikrintas įvairesnių biržos prekių išvestinių finansinių priemonių skaidrumas. Savaitinių ataskaitų apie pozicijas skelbimas nebeturėtų priklausyti nuo atvirų pozicijų dydžio, palyginti su galimos pasiūlos lygiu, o turėtų būti grindžiamas paprastesniais kriterijais, t. y. tos biržos prekių išvestinės finansinės priemonės atvirų pozicijų dydžiu;
                  
               
                     (3)
                  
                  
                     kalbant apie atvirųjų palūkanų ribą, savaitinės ataskaitos apie pozicijas turėtų būti skelbiamos, kai bendra neatidėliotinų sandorių sutarčių ir kitų mėnesių sutarčių atvirų pozicijų suma yra lygi arba viršija 10 000 lotų, kad būtų užtikrintas pakankamas susidomėjimas biržos prekių išvestine finansine priemone, pagrindžiantis savaitinių ataskaitų apie pozicijas skelbimą;
                  
               
                     (4)
                  
                  
                     siekiant sumažinti riziką, kad bus pažeistas pozicijų turėtojų konfidencialumas, tuo atveju, kai sandoryje dalyvauja mažiau negu penki aktyvūs tam tikros asmenų kategorijos pozicijų turėtojai, skelbiamoje savaitinėje ataskaitoje apie pozicijas neturėtų būti informacijos apie tos kategorijos asmenis;
                  
               
                     (5)
                  
                  
                     todėl Deleguotasis reglamentas (ES) 2017/565 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Deleguotojo reglamento (ES) 2017/565 83 straipsnis iš dalies keičiamas taip:
            
                        1)
                     
                     
                        1 dalis iš dalies keičiama taip:
                        
                                    a)
                                 
                                 
                                    pirmos pastraipos b punktas pakeičiamas taip:
                                    
                                                „b)
                                             
                                             
                                                bendra ilgųjų ar trumpųjų bendro atvirų pozicijų skaičiaus absoliuti suma, išreikšta atitinkamos biržos prekių išvestinės finansinės priemonės lotų skaičiumi, yra lygi arba viršija 10 000 lotų.“;
                                             
                                          
                              
                                    b)
                                 
                                 
                                    antra pastraipa pakeičiama taip:
                                    „b punktas netaikomas apyvartiniams taršos leidimams ir jų išvestinėms finansinėms priemonėms.“;
                                 
                              
                  
                        2)
                     
                     
                        3 dalis pakeičiama taip:
                        
                           „3.   Tuo atveju, kai sandoryje dalyvauja mažiau negu penki tam tikros asmenų kategorijos pozicijų turėtojai, bendros ilgosios ir trumposios pozicijos, jų pokyčiai nuo ankstesnės ataskaitos, tos kategorijos bendro atvirų pozicijų skaičiaus procentinė dalis ir pozicijų turėtojų skaičius toje kategorijoje neskelbiami.“
                        
                     
                  
         
            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 15 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 173, 2014 6 12, p. 349.
         
            (2)  2016 m. balandžio 25 d. Komisijos deleguotasis reglamentas (ES) 2017/565, kuriuo Europos Parlamento ir Tarybos direktyva 2014/65/ES papildoma nuostatomis dėl investicinių įmonių organizacinių reikalavimų bei veiklos sąlygų ir toje direktyvoje apibrėžtų terminų (OL L 87, 2017 3 31, p. 1).